recursal/SuperWikiNEXT-32B huggingface dataset:
এই নিবন্ধটি বাংলাদেশের একটি থানা সম্পর্কে। উপজেলার জন্য আটোয়ারী উপজেলা দেখুন। অন্য ব্যবহারের জন্য আটোয়ারী (দ্ব্যর্থতা নিরসন) দেখুন।

**আটোয়ারী থানা** বাংলাদেশের পঞ্চগড় জেলার অন্তর্গত আটোয়ারী উপজেলার একটি থানা।

পটভূমি
------

এক সময় আটোয়ারী উপজেলা দিনাজপুর জেলার ঠাকুরগাঁও মহকুমার অন্তর্ভুক্ত ছিল। বর্তমান পঞ্চগড় হতে গোয়ালপাড়া হয়ে সোজা পশ্চিমে ভারত সীমান্তে নাগর নদী পর্যন্ত একটি রাস্তা গেছে। এক সময় এ রাস্তাটির নাম রাজার সড়ক হিসেবে পরিচিত ছিল। বর্তমান আটোয়ারী থানার উত্তর-পশ্চিমাঞ্চল ধামোর, তোড়িয়া ও মির্জাপুর এর ব্যবসায়ীগণ রাজার সড়ক হয়ে দাসপাড়া হাট ও ইসলামপুরে ব্যবসা-বাণিজ্য করত। অষ্টাদশ শতাব্দীর মধ্যভাগে রাজার সড়কের উভয়পাশে ফতেহপুর ও গিরাগাঁও এর পশ্চিমাঞ্চল নাগর নদী পর্যন্ত বন-জঙ্গলে আচ্ছাদিত রাজার সড়কে ব্যবসায়ী ও সাধারণ লোকেরা চোর-ডাকাতের দ্বারা প্রায়শ আক্রান্ত হতে থাকে এবং কয়েকটি ডাকাত দল বনাঞ্চলে স্থায়ীভাবে আস্তানা গড়ে তোলে। ব্রিটিশ সরকারের উর্দ্ধতন কর্তৃপক্ষের গোচরে এ অবস্থার কথা আনা হলে দিনাজপুর জেলার জেলা ম্যাজিস্ট্রেট নাগর নদীর তীরে একটি পুলিশ ফাঁড়ি স্থাপনের সিদ্ধান্ত গ্রহণ করেন। ১৯০৩ সালে এ পুলিশ ফাঁড়িটি ফতেহপুর গ্রামে স্থাপিত হয়। ১৯০৫ সালে ব্রিটিশ সরকার এ পুলিশ ফাঁড়িটিকে আটোয়ারী থানা নামকরণ করে নাগর নদীর তীরে আটোয়ারী নামক স্থানে স্থাপন করে। আটোয়ারী থানাটি থানা এলাকার একেবারে উত্তর-পশ্চিম কোণে অবস্থিত হওয়ায় থানা অন্য এলাকাগুলি যেমন-বলরামপুর, রাধানগরের দূরত্ব অনেক বেশী হয়। ফলে আইন-শৃঙ্খলা রক্ষায় দারুন অসুবিধা দেখা দেয়। এ সমস্যার প্রেক্ষিত ১৯৩৯ সালে ব্রিটিশ সরকার আটোয়ারী থানাকে স্থানান্তরিত করে সমগ্র থানার মাঝামাঝি এলাকায় অবস্থিত রাধানগর ইউনিয়নে স্থানান্তর করে। পরবর্তীতে আটোয়ারী থানাকে বোদা, দেবীগঞ্জ, পঞ্চগড় সদর ও তেঁতুলিয়ার সাথে যুক্ত করে পঞ্চগড় মহকুমা গঠিত হয় ১৯৮০ খ্রিস্টাব্দের ১ জানুয়ারী।

প্রশাসনিক এলাকাসমূহ
-------------------

আটোয়ারী উপজেলার ৬টি ইউনিয়নের প্রশাসনিক কার্যক্রম আটোয়ারী থানার অধীন।

ইউনিয়নসমূহ:
* ১নং মির্জাপুর
* ২নং তোড়িয়া
* ৩নং আলোয়াখোয়া
* ৪নং রাধানগর
* ৫নং বলরামপুর
* ৬নং ধামোর

আরও দেখুন
---------

* আটোয়ারী উপজেলা
* পঞ্চগড় জেলা

তথ্যসূত্র
---------

1. ↑  "আটোয়ারী উপজেলা - পটভূমি"। *atwari.panchagarh.gov.bd*। জাতীয় তথ্য বাতায়ন। ৭ এপ্রিল ২০২৩ তারিখে মূল থেকে আর্কাইভ করা। সংগ্রহের তারিখ ৭ এপ্রিল ২০২৩।
2. ↑  "আটোয়ারী উপজেলা - ইউনিয়নসমূহ"। *atwari.panchagarh.gov.bd*। জাতীয় তথ্য বাতায়ন। ৭ এপ্রিল ২০২৩ তারিখে মূল থেকে আর্কাইভ করা। সংগ্রহের তারিখ ৭ এপ্রিল ২০২৩।

বহিঃসংযোগ
---------

| * দে
* স
 পঞ্চগড় জেলা |
| --- |
| উপজেলা | 
* আটোয়ারী
* তেঁতুলিয়া
* দেবীগঞ্জ
* পঞ্চগড় সদর
* বোদা

 | পঞ্চগড় জেলা |
| থানা | 
* আটোয়ারী
* তেঁতুলিয়া
* দেবীগঞ্জ
* পঞ্চগড় সদর
* বোদা

 |
| পৌরসভা | 
* দেবীগঞ্জ
* পঞ্চগড়
* বোদা

 |
| সংসদীয় আসন | 
* পঞ্চগড়-১
* পঞ্চগড়-২

 |
| সড়ক | 
* এন৫

 |
| নদ-নদী | 
* করতোয়া নদী
* কুরুম নদী
* গোবরা নদী
* ঘোড়ামারা নদী
* চাওয়াই নদী
* ছাতনাই নদী
* ডাহুক নদী
* তরকা মনি নদী
* তালমা নদী
* তিস্তা নদী (পঞ্চগড়)
* তীরনই নদী
* তীরনই নদী (পঞ্চগড়)
* পাথরাজ নদী
* পেটকী নদী
* বেরং নদী
* বোরকা নদী
* ভুল্লী নদী
* ভেরসা নদী
* মহানন্দা আপার নদী
* মহানন্দা নদী
* যমুনা নদী (পঞ্চগড়)
* রামচণ্ডি নদী
* সিমলাজান নদী
* সুই নদী

 |
| গুরুত্বপূর্ণ স্থাপনা | 
* আটোয়ারী ইমামবাড়া
* গোলকধাম মন্দির
* বরদেশ্বরী মন্দির
* ভিতরগড় দুর্গ
* মির্জাপুর শাহী মসজিদ

 |

টেমপ্লেট:রংপুর বিভাগের থানা
Map of the world's countries, with countries colored by age of consentবিভিন্ন দেশে বিপরীতকামি যৌনতার জন্য সম্মতির বয়স। অস্ট্রেলিয়া এবং যুক্তরাষ্ট্রের মতো মৈত্রীতান্ত্রিক রাষ্ট্রে সম্মতির বয়স বিভিন্ন ফেডারেটিভ ইউনিটে পরিবর্তিত হয়। কানাডা , ব্রাজিল , ভারত এবং রাশিয়ার মতো মৈত্রীতান্ত্রিক রাষ্ট্রে সমস্ত ফেডারেটিভ ইউনিট একই সম্মতির বয়স গ্রহণ করে।
  

  ১৩

  ১৪

  ১৫

  ১৬

  ১৭

  ১৮

  বিবাহিত হতে হবে

  বিভিন্ন রাজ্য বা প্রশাসনিক অঞ্চলে পরিবর্তিত হয় / অস্পষ্ট

**সম্মতির বয়স** (ইংরেজি: Age of consent) হল সেই বয়স যা কোনও ব্যক্তিকে যৌনকর্মের সাথে সম্মতি জানাতে আইনত সক্ষম বলে বিবেচিত করে। ফলস্বরূপ, একজন প্রাপ্ত বয়স্ক যদি সম্মতি বয়সের চেয়ে কম বয়সী কোনও ব্যক্তির সাথে যৌন ক্রিয়াকলাপে জড়িত হন, তবে তা আইনগতভাবে অবৈধ হবে এবং এই জাতীয় যৌন ক্রিয়াকলাপ আইনত শিশুর প্রতি যৌন নির্যাতন বা ধর্ষণ হিসাবে বিবেচনা করা হবে। সম্মতি আইনের বয়স ভিন্ন ভিন্ন দেশ ও অঞ্চলের আইনানুসারে পৃথক, যদিও বেশিরভাগ এখতিয়ারগুলিতে ১৪ থেকে ১৮ এর মধ্যে সম্মতির বয়স নির্ধারিত। *নারী ও শিশু নির্যাতন দমন আইন ২০০০* এর ফৌজদারি কার্যবিধি অনুসারে বাংলাদেশে মেয়েদের ক্ষেত্রে ১৬ বছর বয়সকে সম্মতির বয়স হিসেবে নির্ধারণ করা হয়েছে। সম্মতির বয়স এই জাতীয় আইনে যৌন ক্রিয়ার ধরন, অংশগ্রহণকারীদের লিঙ্গ বা অন্যান্য বিবেচনার দ্বারাও পৃথক হতে পারে। নানাবিধ কারণে সম্মতির আইন বরাবরই বিভ্রান্তিমূলক এবং বিতর্কিত।

তথ্যসূত্র
---------

1. ↑  Matthew Waites (২০০৫)। *The Age of Consent: Young People, Sexuality and Citizenship*।
2. ↑  "নারী ও শিশু নির্যাতন দমন আইন ২০০০"। ২৯ আগস্ট ২০২২ তারিখে মূল থেকে আর্কাইভ করা। সংগ্রহের তারিখ ২৮ জানুয়ারি ২০২৩।
কর্নেল **নওশাদ আলী রিজভী** (উর্দু: نوشاد علی (کرکٹ کھل‎‎; জন্ম: ১ অক্টোবর, ১৯৪৩) তৎকালীন ব্রিটিশ ভারতের গোয়ালিয়র এলাকায় জন্মগ্রহণকারী সাবেক পাকিস্তানি আন্তর্জাতিক ক্রিকেটার, অবসরপ্রাপ্ত সেনা কর্মকর্তা, ম্যাচ রেফারি ও প্রশাসক। পাকিস্তান ক্রিকেট দলের অন্যতম সদস্য ছিলেন তিনি। ১৯৬৫ সালে সংক্ষিপ্ত সময়ের জন্যে পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর ক্রিকেটে পূর্ব পাকিস্তান, করাচি, উত্তর-পশ্চিম সীমান্ত প্রদেশ, পেশাওয়ার ক্রিকেট অ্যাসোসিয়েশন, পাঞ্জাব, রাওয়ালপিন্ডি ও সার্ভিসেস দলের প্রতিনিধিত্ব করেন। দলে তিনি মূলতঃ উইকেট-রক্ষক হিসেবে খেলতেন। এছাড়াও, ডানহাতে ব্যাটিংয়ে সবিশেষ পারদর্শী ছিলেন **নওশাদ আলী**। উদ্বোধনী ব্যাটসম্যান হিসেবে খেলতেন তিনি।

খেলোয়াড়ী জীবন
---------------

১৯৬০-৬১ মৌসুম থেকে ১৯৭৮-৭৯ মৌসুম পর্যন্ত নওশাদ আলী’র প্রথম-শ্রেণীর খেলোয়াড়ী জীবন চলমান ছিল। সবগুলো অংশগ্রহণকৃত খেলায় নয়টি সেঞ্চুরির সন্ধান পেয়েছেন।

সমগ্র খেলোয়াড়ী জীবনে ছয়টিমাত্র টেস্টে অংশগ্রহণ করেছেন নওশাদ আলী। ২২ জানুয়ারি, ১৯৬৫ তারিখে ওয়েলিংটনে স্বাগতিক নিউজিল্যান্ড দলের বিপক্ষে টেস্ট ক্রিকেটে অভিষেক ঘটে তার। ৯ এপ্রিল, ১৯৬৫ তারিখে করাচিতে একই দলের বিপক্ষে সর্বশেষ টেস্টে অংশ নেন তিনি।

অবসর
----

ক্রিকেট খেলা থেকে অবসর গ্রহণের পর প্রশাসনের দিকে ঝুঁকে পড়েন। পাকিস্তান ক্রিকেট বোর্ডের প্রশাসকের ভূমিকায় অবতীর্ণ হন ও ম্যাচ রেফারির দায়িত্ব পালন করেছেন।

২০১১ সালে পিসিবিতে থাকাকালীন দল নির্বাচকমণ্ডলীর সদস্যরূপে দায়িত্ব পালন করেন। আইসিসির ম্যাচ রেফারি হিসেবে ২০০০ থেকে ২০০১ সময়কালে ৫টি টেস্ট ও ১৩টি একদিনের আন্তর্জাতিক পরিচালনা করেন।

তথ্যসূত্র
---------

1. ↑  "PCB appoint committee to select coach"। Cricinfo। সংগ্রহের তারিখ ১ মার্চ ২০১৮।

আরও দেখুন
---------

* আরিফ বাট
* হাসিব আহসান
* পাকিস্তানি টেস্ট ক্রিকেটারদের তালিকা
* প্রথম-শ্রেণীর ক্রিকেট দলসমূহের বর্তমান তালিকা
* আন্তর্জাতিক ক্রিকেটে অংশগ্রহণকারী পরিবারের তালিকা

বহিঃসংযোগ
---------

* ইএসপিএনক্রিকইনফোতে নওশাদ আলী উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে নওশাদ আলী  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
**তারাওঁ রাজ্য**, (যা 'তরাবাঁ' বা 'তরহুহাঁ' নামেও পরিচিত) ছিলো ব্রিটিশ শাসিত ভারতে অবস্থিত একটি অ-তোপ সেলামী দেশীয় রাজ্য৷ ১৩ টি গ্রাম সংবলিত এই দেশীয় রাজ্যটি ৬৭ বর্গমাইল ক্ষেত্রফল জুড়ে বিস্তৃত ছিলো৷ রাজ্যের রাজধানী পাথরৌণ্ডি বৃহৎ ভারতীয় উপদ্বীপীয় রেলওয়ের অন্তর্গত কারবি রেলওয়ে স্টেশন থেকে ১.৫ কিলোমিটার দূরে অবস্থিত৷

১৯৪৮ খ্রিস্টাব্দে রাজ্যটি ভারতের বিন্ধ্যপ্রদেশের অন্তর্ভুক্ত হয়৷ বর্তমানে এটি উত্তরপ্রদেশ রাজ্যের দক্ষিণ প্রান্তে অবস্থিত চিত্রকূট জেলায় অবস্থিত৷

ইতিহাস
------

১৮১২ খ্রিস্টাব্দে কালিঞ্জর (কলঞ্জর) পরিবারের সদস্যগণ ভৈসুন্দা রাজ্যের পত্তন ঘটান৷ এটি ছিলো ব্রিটিশ ভারতের বাঘেলখণ্ড এজেন্সির অন্তর্গত কলঞ্জর চৌবে জায়গীরগুলির একটি৷

এটি ১৮৯৬ খ্রিস্টাব্দ পর্যন্ত মধ্য ভারত এজেন্সির বুন্দেলখণ্ড এজেন্সির অন্তর্ভুক্ত ছিলো, পরে এটিকে বাঘেলখণ্ড এজেন্সির অন্তর্ভুক্ত করা হয়৷ আবার ১৯৩১ সালে এটিকে পুনরায় বুন্দেলখণ্ড এজেন্সির অংশীভূত করা হয়৷

### শাসকবর্গ

তারাওঁ দেশীয় রাজ্যের শাসকগণ চৌবে উপাধিতে ভূষিত হতেন৷[]

#### চৌবে

* ১৮১২ - ১৮৪০ গয়াপ্রসাদ
* ১৮৪০ - ১৮৫৬ কামতাপ্রসাদ
* ১৮৫৬ - ১৮৭২ রামচাঁদ
* ৩ মার্ট ১৮৭২ – ২২ জানুয়ারি ১৮৮১ পদশূণ্য
* ১৮৮১ - ১৮৯৫ ছত্তরভুজ (২২ জানুয়ারি ১৮৮১ খ্রিস্টাব্দে রাজপদ প্রাপ্তি)
* ১৮৯৫ - ১৯২৫ ব্রজগোপাল (রাজা বাতুল প্রমাণিত হন ১৯১১ খ্রিস্টাব্দে)
* ১৯২৫ - ১৯৫০ গঙ্গাপ্রসাদ

তথ্যসূত্র
---------

1. ↑  "Imperial Gazetteer of India" (GIF)। *Dsal.uchicago.edu*। পৃষ্ঠা 250। সংগ্রহের তারিখ ২০১৭-০১-২৫।
2. 1 2  Great Britain India Office. *The Imperial Gazetteer of India.* Oxford: Clarendon Press, 1908
**সম্মুখ তল** (Frontal plane বা Coronal plane বা **করোনাল তল** হিসেবেও পরিচিত) হল যে কোনও উল্লম্ব তল যা দেহকে অঙ্কীয় এবং পৃষ্ঠীয় (পেট ও পিঠ) ভাগে বিভক্ত করে। 

এটি দেহের বিভিন্ন অক্ষের সাপেক্ষে শরীরের অংশগুলোর অবস্থান বর্ণনা করতে ব্যবহৃত প্রধান তিনটি (যথা- সম্মুখ, অনুদৈর্ঘ্য ও অনুপ্রস্থ) তলের মধ্যে একটি।

বিস্তারিত
---------

করোনাল তলটি অনুদৈর্ঘ্য তলের একটি উদাহরণ, কারণ এটি অনুপ্রস্থ তলের সাথে লম্বভাবে অবস্থান করে । মানবদেহে, মধ্য-করোনাল তলটি একটি কাল্পনিক রেখা দ্বারা উভয় কাঁধের মধ্য দিয়ে দেহকে দুটি অংশে (সামনে ও পিছনে, বা অগ্র ও পশ্চাৎ) বিভক্ত করে। করোনাল তলটির বিবরণ বেশিরভাগ প্রাণীর পাশাপাশি মানুষের ক্ষেত্রেও প্রযোজ্য, যদিও মানুষ খাড়াভাবে চলে এবং বিভিন্ন তল সাধারণত উল্লম্বভাবেই প্রদর্শিত হয়। 

**স্টার্নাল তল** *(planum sternale)* একটি করোনাল তল যা স্টার্নামের সম্মুখ ভাগকে ছেদ করে।

ব্যুৎপত্তি
----------

এই শব্দটি প্রাচীন গ্রীক κορώνη (*korōnē*, 'মালা, পুষ্পস্তবক') থেকে, লাতিন *corona* ('মালা, মুকুট') থেকে এসেছে।

অতিরিক্ত চিত্র
--------------

* মস্তিষ্ক বিভক্তকারী তলসমূহমস্তিষ্ক বিভক্তকারী তলসমূহ
* মাতৃগর্ভে ১৫ সপ্তাহ বয়সী অভিন্ন যমজদ্বয়কে যথাক্রমে করোনাল এবং স্যাজিটাল তলে দেখানো হয়েছেমাতৃগর্ভে ১৫ সপ্তাহ বয়সী অভিন্ন যমজদ্বয়কে যথাক্রমে করোনাল এবং স্যাজিটাল তলে দেখানো হয়েছে
* স্যাজিটাল ছেদ (শীর্ষ) বনাম একটি ইদুরের মস্তিষ্কের করোনাল ছেদ (নীচে)স্যাজিটাল ছেদ (শীর্ষ) বনাম একটি ইদুরের মস্তিষ্কের করোনাল ছেদ (নীচে)

*

তথ্যসূত্র
---------

1. ↑  "Definition: sternal plane from Online Medical Dictionary"। সংগ্রহের তারিখ ২০০৭-১২-১৭।

বহিঃসংযোগ
---------

* "Anatomical Orientation - Page 2 of 9"। University of Michigan Medical School। ২০০৭-১১-২৩ তারিখে মূল থেকে আর্কাইভ করা।
**২০২১ ফিফা আরব কাপ** হচ্ছে কাতারে ২০২১ সালের ৩০শে নভেম্বর থেকে ১৮ই ডিসেম্বর পর্যন্ত অনুষ্ঠিত একটি আসন্ন আন্তর্জাতিক ফুটবল প্রতিযোগিতা। এই নিবন্ধে ২০২১ ফিফা আরব কাপে অংশগ্রহণকারী দলের সদস্যদের তালিকা উল্লেখ করা হয়েছে। এই আসরে অংশগ্রহণকারী ১৫টি জাতীয় দল সর্বোচ্চ ২৩ জন করে খেলোয়াড়ের সমন্বয়ে তাদের দলের নিবন্ধন করতে হয়েছে; যেখানে প্রত্যেক দলে অবশ্যই তিনজন গোলরক্ষক থাকা আবশ্যক। প্রতিটি খেলোয়াড়ের জন্য তালিকাভুক্ত অবস্থানটি ফিফা দ্বারা আনুষ্ঠানিক ম্যাচ প্রতিবেদনের তালিকা অনুযায়ী উল্লেখ করা হয়েছে। প্রতিটি খেলোয়াড়ের উল্লিখিত বয়স ২০২১ সালের ৩০শে নভেম্বর (এই আসর শুরুর উদ্বোধনী দিন) অনুযায়ী উল্লেখ করা হয়েছে। খেলোয়াড়দের একাধিক জাতীয়তা থাকতে পারে যা ফিফা ভুক্ত নয়। কোচদের ক্ষেত্রে উল্লিখিত পতাকা তাদের নিজস্ব জাতীয় দলের চেয়ে আলাদা জাতীয়তার হতে পারে।

তথ্যসূত্র
---------

1. ↑  "FIFA President confirms 22 national teams will participate in FIFA Arab Cup 2021 in Qatar"। *FIFA.com*। Fédération Internationale de Football Association। ২৪ নভেম্বর ২০২০। সংগ্রহের তারিখ ২৪ নভেম্বর ২০২০।
2. ↑  "Libya receives invitation to participate in FIFA-backed pan-Arab tournament 2021 in Qatar"। *www.libyaobserver.ly*। ২৫ জুলাই ২০২০। ২৬ জুলাই ২০২০ তারিখে মূল থেকে আর্কাইভ করা। সংগ্রহের তারিখ ২৬ নভেম্বর ২০২১।
**পাটিকাবাড়ি উচ্চ বিদ্যালয়** (উঃ মাঃ) ভারতের পশ্চিমবঙ্গ রাজ্যের মুর্শিদাবাদ জেলার একটি প্রাচীন বিদ্যাপীঠ । ব্রিটিশ আমল থেকেই এই শিক্ষাপ্রতিষ্ঠান টি সুনাম বহন করে আসছে । এই বিদ্যালয় টি মুর্শিদাবাদ জেলার নওদা থানার পাটিকাবাড়ি গ্রামে অবস্থিত । অত্র এলাকার মধ্যে সর্বপ্রথম এই বিদ্যালয় থেকে ম্যাট্রিকুলেশন পরীক্ষা দেওয়া যেত।

স্থাপনা ও ইতিহাস
----------------

এই বিদ্যালয় টি ১৯৪৪ সালে ইংরেজ শাসনামলে স্থাপিত হয়  বর্তমানে অরবিন্দ বিশ্বাস মহাশয় এই বিদ্যাপীঠের প্রধান শিক্ষক হিসেবে নিযুক্ত আছেন ।

ভৌগোলিক অবস্থান
---------------

এই শিক্ষাপ্রতিষ্ঠান টি মুর্শিদাবাদ ও নদীয়া জেলার সীমানা লাগোয়া নওদা থানার চাঁদপুর পাটিকাবাড়ি গ্রামে জলংগী নদীর তীরে অবস্থিত।

কৃতী ছাত্রছাত্রী
----------------

ক্রীড়া ও সংস্কৃতি
------------------

তথ্যসূত্র
---------

1. ↑  "Patikabari Village , Nawda Block , Murshidabad District"। *www.onefivenine.com*। সংগ্রহের তারিখ ২০১৮-০৫-২৯।  line feed character in `|শিরোনাম=` at position 19 (সাহায্য)
2. ↑  "Patikabari High Secondary Sch. School, Chandpur/vii, Murshidabad - West Bengal"। *iCBSE* (ইংরেজি ভাষায়)। সংগ্রহের তারিখ ২০১৮-০৫-২৯।
3. ↑  "Patikabari High Secondary Sch. school, Chandpur/vii, Nowda taluk school | FreeTutorial.In -Find your School"। *freetutorial.in* (ইংরেজি ভাষায়)। সংগ্রহের তারিখ ২০১৮-০৫-২৯। [*স্থায়ীভাবে অকার্যকর সংযোগ*]
**২০২১ বলিভীয় ডাক্তারদের ধর্মঘট** হলো বলিভিয়ায় অক্সিজেন ঘাটতির প্রতিবাদে, পোটোসিতে কঠোর লকডাউনের দাবিতে এবং স্বাস্থ্যসেবা কর্মীদের জন্য আরও ভাল সুবিধার দাবিতে ২৯ জানুয়ারি লা পাজে শুরু হওয়া দেশব্যাপী অহিংস ডাক্তার-নেতৃত্বাধীন গণবিক্ষোভ, যা পূর্বাঞ্চলীয় প্রদেশগুলিতে ছড়িয়ে পড়ে। তারা লা পাজে তাদের প্রচারণা শুরু করেন, যা পরবর্তীতে একটি ধর্মঘটে পরিণত হয়। এটি সান্তা ক্রুজে ছড়িয়ে পড়ে, যেখানে দেশে কোভিড-১৯ প্রাদুর্ভাবের মধ্যে স্বাস্থ্যসেবা ব্যবস্থার পতন সত্ত্বেও সংক্রমণের সংখ্যা বৃদ্ধি পাওয়ায় কঠোর কোভিড-১৯ বিধিনিষেধের আহ্বান জানানো বিক্ষোভকারীদের উপর পুলিশ কাঁদানে গ্যাস ছুড়েছিল। বিক্ষোভকারীরা বড় বড় শহরে, বিশাল সংখ্যায় সমাবেশ করে এবং সরকারকে পদক্ষেপ নেওয়ার আহ্বান জানায়। পুলিশ টিয়ার গ্যাস এবং পুলিশি বর্বরতার মাধ্যমে প্রতিক্রিয়া জানায়। সরকার কিছুটা ছাড় দেয় এবং হাসপাতাল ও স্কুলে আরও সামগ্রী পাঠায়। কিছু নার্স নতুন জরুরী স্বাস্থ্যসেবা আইনের বিরুদ্ধে প্রতিবাদ করতে ২০ ফেব্রুয়ারি রাস্তায় নামেন। তাদের প্রধান তিনটি দাবির মধ্যে একটি সরকার পূরণ করলেও বাকি দুটি দাবির ব্যাপারে তারা সমঝোতায় পৌঁছাতে ব্যর্থ হন।

আরও দেখুন
---------

* ২০১৯ বলিভিয়ার বিক্ষোভ

তথ্যসূত্র
---------

1. ↑  "Bolivian doctors demand lockdown as COVID surge threatens health service 'collapse'"। *রয়টার্স* (ইংরেজি ভাষায়)। জানুয়ারি ২৯, ২০২১। সংগ্রহের তারিখ ৪ জুন ২০২২।
2. ↑  "Bolivian doctors protest new Health Emergency Law with national strike"। *রয়টার্স স্ক্রিন ওশান* (ইংরেজি ভাষায়)। ২০ ফেব্রুয়ারি ২০২১। সংগ্রহের তারিখ ৪ জুন ২০২২।
3. ↑  "Bolivia healthcare workers launch strike in COVID-hit region"। *আল জাজিরা* (ইংরেজি ভাষায়)। ৯ ফেব্রুয়ারি ২০২১। সংগ্রহের তারিখ ৪ জুন ২০২২।
নবরংপুর হ্রদ
**নবরঙ্গপুর জেলা** (ওড়িয়া: ନବରଙ୍ଗପୁର ଜିଲ୍ଲା, প্রতিবর্ণী. **নবরঙ্গপুর জিল্লা**) পূর্ব ভারতে অবস্থিত ওড়িশা রাজ্যের ৩০ টি জেলার একটি জেলা৷ ১৪ই আশ্বিন ১৩৯৯ বঙ্গাব্দে(১লা অক্টোবর ১৯৯২ খ্রিস্টাব্দে) পূর্বতন কোরাপুট জেলা থেকে নবরঙ্গপুর জেলাটি গঠিত হয়৷ জেলাটি ওড়িশার দক্ষিণ ওড়িশা বিভাগের অন্তর্গত৷ জেলাটির জেলাসদর নবরঙ্গপুর শহরে অবস্থিত এবং নবরঙ্গপুর মহকুমা নিয়ে গঠিত৷

নামকরণ
------

সূর্যবংশীয় রাজা রামচন্দ্র দেও নবরঙ্গপুরকে নিজের রাজত্বের রাজধানী চয়ন করেন৷ এই নামের উৎপত্তির কোনো ঐতিহাসিক প্রমাণ এখনো অবধি পাওয়া যায় না৷ তবে প্রখ্যাত বিশ্লেষক অরুণ কুমার উপাধ্যায়ের মতে নয়টি রঙের সমাহার নবরঙ্গপুর৷

ইতিহাস
------

ভূপ্রকৃতি
---------

অর্থনীতি
--------

অবস্থান
-------

*জেলাটির উত্তরে ছত্তীসগঢ় রাজ্যের ধামতরি জেলা*৷ *জেলাটির উত্তর পূর্বে(ঈশান) ছত্তীসগঢ় রাজ্যের গরিয়াবন্দ জেলা*৷ *জেলাটির পূর্বে ওড়িশা রাজ্যের কালাহান্ডি জেলা*৷ *জেলাটির দক্ষিণ পূর্বে(অগ্নি) ওড়িশা রাজ্যের কালাহান্ডি জেলা*৷ *জেলাটির দক্ষিণে ওড়িশা রাজ্যের কোরাপুট জেলা*৷ *জেলাটির দক্ষিণ পশ্চিমে(নৈঋত) ছত্তীসগঢ় রাজ্যের বস্তার জেলা*৷ *জেলাটির পশ্চিমে ছত্তীসগঢ় রাজ্যের কোন্দাগাঁও জেলা*৷ *জেলাটির উত্তর পশ্চিমে(বায়ু) ছত্তীসগঢ় রাজ্যের কোন্দাগাঁও জেলা*৷

জেলাটির আয়তন ৫২৯১ বর্গ কিমি৷
রাজ্যের জেলায়তনভিত্তিক ক্রমাঙ্ক ৩০ টি জেলার মধ্যে তম৷
জেলার আয়তনের অনুপাত ওড়িশা রাজ্যের ৩.৪০%৷

ভাষা
----

নবরঙ্গপুর জেলায় প্রচলিত ভাষাসমূহের পাইচিত্র তালিকা নিম্নরূপ -







২০১১ অনুযায়ী নবরঙ্গপুর জেলার ভাষাসমূহ

  **ওড়িয়া** (৭৯.০৯%)  গোণ্ডি (৪.৫০%)  **বাংলা** (৪.৪১%)  ছত্তীসগঢ়ী (৪.২৮%)  কুই-খোন্ড (২.৯৭%)  হালবি (১.৯০%)  **হিন্দী** (০.৮৬%)  **তেলুগু** (০.৬১%)  অন্যান্য (১.৩৮%)

ধর্ম
----

জনসংখ্যার উপাত্ত
----------------

মোট জনসংখ্যা ১০২৫৭৬৬(২০০১ জনগণনা) ও ১২২০৯৪৬(২০১১ জনগণনা)৷ রাজ্যে জনসংখ্যাভিত্তিক ক্রমাঙ্ক ৩০ টি জেলার মধ্যে ১৭তম৷ ওড়িশা রাজ্যের ২.৯১% লোক ময়ুরভঞ্জ জেলাতে বাস করেন৷ জেলার জনঘনত্ব ২০০১ সালে ১৯৪ ছিলো এবং ২০১১ সালে তা বৃদ্ধি পেয়ে ২৩১ হয়েছে৷ জেলাটির ২০০১-২০১১ সালের মধ্যে জনসংখ্যা বৃৃদ্ধির হার ১৯.০৩% , যা ১৯৯১-২০১১ সালের ২১.১৫% বৃদ্ধির হারের থেকে কম৷ জেলাটিতে লিঙ্গানুপাত ২০১১ অনুযায়ী ১০১৯(সমগ্র) এবং শিশু(০-৬ বৎ) লিঙ্গানুপাত ৯৯৮৷

নদনদী
-----

পরিবহন ও যোগাযোগ
----------------

পর্যটন ও দর্শনীয় স্থান
-----------------------

ঐতিহ্য ও সংস্কৃতি
-----------------

শিক্ষা
------

জেলাটির স্বাক্ষরতা হার ৩৩.৯৩%(২০০১) তথা ৪৬.৪৩%(২০১১)৷ পুরুষ স্বাক্ষরতার হার ৪৭.০৪%(২০০১) তথা ৫৭.৩১%(২০১১)৷ নারী স্বাক্ষরতার হার ২০.৬৭%(২০০১) তথা ৩৫.৮০% (২০১১)৷ জেলাটিতে শিশুর অনুপাত সমগ্র জনসংখ্যার ১৭.০৩%৷

প্রশাসনিক বিভাগ
---------------

সীমান্ত
-------

বিশিষ্ট ব্যক্তিবর্গ
-------------------

তথ্যসূত্র
---------

1. ↑
2. ↑
3. ↑
4. ↑
5. 1 2
**সম্মিলিত বিরোধী দল** বা **কপ** (ইংরেজি: Combined Opposition Parties বা COP) ১৯৬৫ সালে অবিভক্ত পাকিস্তানে গঠিত একটি বিরোধীদলীয় রাজনৈতিক মোর্চ্চা; বাংলায় 'কপ'– নামে এই মোর্চ্চা দ্রুত জনপ্রিয়তা লাভ করে। ১৯৬৪ সালে পাকিস্তানের তৎকালীন প্রেসিডেন্ট জেনারেল আইয়ুব খান দেশে প্রেসিডেন্ট নির্বাচনের ঘোষণা দিলে দেশের রাজনীতিক দলগুলো জোট বেঁধে এই নির্বাচনে প্রতিদ্বন্দিতার সিদ্ধান্ত গ্রহণ করে। এই লক্ষ্য নিয়েই ২৬ জুলাই 'সম্মিলিত বিরোধী দল (কপ)' গঠিত হয়।

গঠন
---

১৯৬৪ খ্রিষ্টাব্দে 'কপ' গঠিত হয় আইয়ুব-বিরোধী মুসলিম লীগ নেতা খাজা নাজিমুদ্দিনের নেতৃত্বে। 'কপ'-এর প্রধান রাজনৈতিক দলগুলো হলো: আওয়ামী লীগ, ন্যাশনাল আওয়ামী পার্টি, নেজামে ইসলাম ও জামায়াতে ইসলাম। সামরিক শাসক আইয়ুব খানকে ক্ষমতাচ্যূত করাই ছিল এই বিরোধীদদলীয় মোর্চ্চা গঠনের একমাত্র উদ্দেশ্য।

ফাতেমা জিন্নাহ্কে মনোনয়ন
-------------------------

করাচিতে অনুষ্ঠিত 'কপ'-এর কেন্দ্রীয় সভায় পাকিস্তানের মোহাম্মদ আলী জিন্নাহ্‌'র ভগ্নি মিস ফাতিমা জিন্নাহকে রাষ্ট্রপতি পদপ্রার্থী মনোনয়নের সিদ্ধান্ত গৃহীত হয়। মাওলানা ভাসানীর নেতৃত্বে খাজা নাজিমুদ্দিন ও শেখ মুজিবুর রহমান সহ একদল রাজনৈতিক নেতা ফাতেমা জিন্নাহ'র সঙ্গে দেখা করেন এবং দেশের বৃহত্তর স্বার্থে বিশেষ করে সামরিক শাসককে অপসারণের লক্ষ্যে পদে প্রতিদ্বান্দ্বিতা করার প্রস্তাব দেন। ফাতিমা জিন্নাহ এ প্রস্তাবে সম্মত হলেন। ফাতিমা জিন্নাহ কেবল মোহাম্মদ আলী জিন্নাহ্‌'র ভগ্নি ছিলেন তা নয়, ব্রিটিশ-বিরোধী আন্দোলনে তিনি তাৎপর্যময় ভূমিকা রেখেছিনে। এ জন্যে তাকে মাদার-ই-মিল্লাত নামে আখ্যায়িত করা হতো। অন্যদিকে কনভেনশন মুসলিম লীগ আইয়ুব খানকে প্রেসিডেন্ট পদপ্রার্থী হিসাবে মনোনয়ন প্রদান করে। ১৯৬৫'র মৌলিক গণতন্ত্র নির্বাচনের আগে এই মনোনয়ন ঘোষণা করা হয়।

নির্বাচনের ফলাফল
----------------

১৯৬৫ খ্রিষ্টাব্দের ২ জানুয়ার তারিখে অনুষ্ঠিত নির্বাচনে ৮০ হাজার মৌলিক গণতন্ত্রী অংশ গ্রহণ করে। ফাতিমা জিন্নাহ'র মার্কা ছিল হারিকেন। তিনি পরাজিত হন। গোলপ ফুল মার্কা নিয়ে পাকিস্তনের প্রেসিডেন্ট হলেন আইয়ুব খান। এই নির্বাচনে সর্বমোট প্রেসিডেন্ট পদপ্রার্থী ছিল ৪ জন।

তথ্যসূত্র
---------

1. ↑  পাকিস্তান ১৯৭১ সালে একটি জন যুদ্ধের ফলশ্রুতিতে বিভক্ত হয় ওবং এর পূবার্ঞ্চল বাংলাদেশ নামীয় স্বাধীন রাষ্ট্র হিসাবে পৃথিবীর মানচিত্রে আবির্ভূত হয়।

বহি:সংযোগ
---------

* ফাতিমা জিন্নাহ
The troubadour Perdigon playing his fiddle.
একটি প্রেমমূলক গীতিক (ইংরেজি: /ˈtruːbədʊər, -dɔːr/, ফরাসি : [tʁubaduʁ] (এই শব্দ সম্পর্কেশুনুন); অক্সিতঁ: *trobador* [tɾuβaˈðu] (এই শব্দ সম্পর্কেশুনুন)) উচ্চ মধ্যযুগ ( ১১০০-১৩৫০ ) সময় একটি সুরকার এবং প্রাচীন অক্সিটান গীতধর্মী কবিতা অভিনয়কারী ছিল. যেহেতু শব্দ প্রেমমূলক গীতিক etymologically পুংলিঙ্গ হয় , একটি মহিলা প্রেমমূলক গীতিক সাধারণত একটি trobairitz বলা হয়।

**প্রেমমূলক গীতিক** স্কুল বা ঐতিহ্য Occitania দেরি ১১তম শতাব্দীর মধ্যে শুরু হয় , কিন্তু তা পরবর্তীকালে ইতালি এবং স্পেন মধ্যে ছড়িয়ে পড়ে. troubadours এর প্রভাবে সম্পর্কিত গতিবিধি ইউরোপ জুড়ে গড়ে ওঠে : জার্মানিতে Minnesang গালিথিয়া এবং পর্তুগাল trovadorismo , এবং উত্তর ফ্রান্সে trouvères যে. তার ডি vulgari eloquentia দান্তে Alighieri যেমন প্রেমমূলক গীতিক গীতধর্মী সংজ্ঞায়িত fictio rethorica musicaque poita : অলঙ্কৃত , বাদ্যযন্ত্র , এবং কাব্যধর্মী কথাসাহিত্য. ১৩তম শতাব্দীর পালা এবং একটি শতকের মাঝামাঝি পুনরূত্থান প্রায় "ধ্রুপদী "সময়সীমার পর troubadours শিল্প ১৪তম শতাব্দীর মধ্যে থেকে বঞ্চিত এবং অবশেষে ব্ল্যাক ডেথ ( ১৩৪৮ ) এর সময় প্রায় হয়ে গেছে .

প্রেমমূলক গীতিক গান গ্রন্থে সৌজন্য ও শিষ্ট ভালোবাসার থিম সঙ্গে প্রধানত মোকাবেলা. সর্বাধিক , অধ্যাত্মিক বুদ্ধিবৃত্তিক ও formulaic ছিল. অনেকে রসাত্মক বা অভদ্র ব্যঙ্গ ছিল. ওয়ার্কস তিনটি শৈলী গোষ্ঠীতে বিভক্ত করা যেতে পারে: trobar Leu (আলো) , রিক ( ধনী ) trobar , এবং trobar clus ( বন্ধ). একইভাবে অনেক ঘরানার ছিল সবচেয়ে জনপ্রিয় Canso হচ্ছে , কিন্তু sirventes এবং tensos , পোস্ট - ধ্রুপদী যুগে বিশেষত জনপ্রিয় ছিল ইতালি এবং মহিলা troubadours মধ্যে , trobairitz .

নাম ব্যুত্পত্তি
---------------

 trobadors যেমন শব্দ "প্রেমমূলক গীতিক "প্রাচীনতম উল্লেখ Cercamon দ্বারা একটি 12th শতাব্দীর অক্সিটান টেক্সট পাওয়া যায় .

তথ্যসূত্র
---------

1. ↑  Wolf, George (১৯৮৩)। *The Poetry of Cercamon and Jaufre Rudel.*। London: Garland Publishing।
**ক্যাট'স আই নেবুলা** বা **বিড়ালাক্ষ নীহারিকা** (এটি এনজিসি ৬৫৪৩ এবং ক্যালডওয়েল ৬ নামেও পরিচিত) তক্ষকের উত্তর তারামণ্ডলের একটি গ্রহ নীহারিকা, যা উইলিয়াম হার্শেল ১৭৮৬ সালের ফেব্রুয়ারি মাসে আবিষ্কার করেন। এটিই প্রথম গ্রহের নীহারিকা, যার বর্ণালীটি ইংরেজ অপেশাদার জ্যোতির্বিদ উইলিয়াম হুগিন্স অন্বেষিত করে দেখিয়ে দিয়েছিলেন যে গ্রহের নীহারিকাটি বায়বীয় এবং নাক্ষত্রিক বৈশিষ্ট বিহীন। কাঠামোগতভাবে, বস্তুটির নট, জেটস, বুদবুদ এবং জটিল পরিধির মধ্যে হাবল স্পেস টেলিস্কোপের উচ্চ-রেজোলিউশনের চিত্র রয়েছে, যা কেন্দ্রীয় উষ্ণ গ্রহ নীহারিকার নিউক্লিয়াস (পিএনএন) দ্বারা আলোকিত হচ্ছে। এটিকে সমীক্ষাযোগ্য বস্তু হিসাবে রেডিও থেকে এক্স-রে তরঙ্গদৈর্ঘ্য পর্যন্ত পর্যবেক্ষণ করা হয়েছে।

সাধারণ তথ্য
-----------

এনজিসি ৬৫৪৩ একটি উচ্চ উত্তর বিষুবলম্বে গভীর-আকাশের বস্তু। এটির উচ্চতর পৃষ্ঠ উজ্জ্বলতার সাথে ৮.১ এর মাত্রা রয়েছে। বাইরের বিশিষ্ট ঘনীভবনগুলি প্রায় ২৫ আর্কসেকেন্ডের সাথে এর ক্ষুদ্র উজ্জ্বল অভ্যন্তর নীহারিকা গড়ে ১৬.১ আর্কসেকেন্ড। গভীর চিত্রগুলি প্রায় ৩০০ আর্কসেকেন্ড বা ৫ আর্কমিনিট জুড়ে একটি বর্ধিত বর্ণবলয় প্রকাশ করে, [5] যা তার লাল দৈত্য পর্বের সময় কেন্দ্রীয় জনক তারকা দ্বারা একবার প্রক্ষিপ্ত করা হয়েছিল।

এনজিসি ৬৫৪৩ এর অবস্থান উত্তর বৃত্তাকার মেরুর বর্তমান অবস্থান থেকে ৪.৪ আর্কমিনিট, যা ধ্রুবতারা ও পৃথিবীর ঘূর্ণনের উত্তর অক্ষের বর্তমান অবস্থানের মধ্যবর্তী ৪৫ আর্কমিনিটের মধ্যে ১/১০ এরও কম।

টীকা
----

1. ↑  Distance × sin(diameter\_angle / 2 ) = 0.2 ly. radius
2. ↑  9.8B apparent magnitude – 5×{log(1.0 ± 0.3 kpc distance) − 1} = −০.২++০.৮  
−০.৬B absolute magnitude

তথ্যসূত্র
---------

1. 1 2 3 4 5 6 7
2. 1 2  (Reed এবং অন্যান্য 1999)
3. ↑  Shaw, R. A. (১৯৮৫)। "The evolution of Planetary Nebula Nuclei (PNN)"। *Ph.D. Thesis, Illinois Univ. Urbana-Champaign*। বিবকোড:1985PhDT........13S।

বহিঃসংযোগ
---------
একটি ওয়াটার জেটের সাহায্যে উড়ন্ত মানুষ
প্র্যাট অ্যান্ড হুইটনি F100 টার্বোফ্যান ইঞ্জিন
**জেট ইঞ্জিন** এক ধরনের প্রতিক্রিয়া ইঞ্জিন যা দ্রুতগতির জেট ফ্লুইড (গ্যাস) নিস্ক্রমনের মাধ্যমে বহির্গমন (এগজষ্ট) থ্রাস্ট তৈরি করে এবং এটি নিউটনের ৩য় সূত্র অনুয়ায়ী কাজ করে। জেট ইঞ্জিন বিভিন্ন ধরনের হতে পারে - টার্বোজেট, টারবোফ‍যান, রকেট, রযাম জেট, স্র‍যাম জেট, পালস জেট এবং পাম্প জেট।

মূলত একটি জেট ইঞ্জিন হলো যে কোন ইঞ্জিন যা তরল বা গ্যাসের উচ্চ গতিতে মুক্ত করে বল প্রয়োগ করে।

জেট ইঞ্জিনের গঠন
টারবো জেট ইঞ্জিনগুলি এয়ারপ্লেনে ব্যবহার করা হয়। টারবোজেট ইঞ্জিনগুলোতে একটি গ্যাস সংকোচক(compressor) আছে,আর সামনে একটি ফ্যানের মতো অংশ আছে, যা ঠান্ডা বাতাসকে ভিতরের দিকে টানে। ইঞ্জিনটি বায়ু প্রসারিত করতে জ্বালানি পোড়ায় এবং এটি বিপুল পরিমাণ বাতাস ইঞ্জিন থেকে বের হওয়ার সময় গরম বাতাস সামনের আরেকটি ফ্যান (একটি গ্যাস টারবাইন) যা ইঞ্জিন এর পিছনে থাকে,তা চালু করে ফলে এয়ারপ্লেন সামনে এগিয়ে যায়।

বহিঃসংযোগ
---------


উইকিমিডিয়া কমন্সে **জেট ইঞ্জিন** সংক্রান্ত মিডিয়া রয়েছে।

* Animated Jet Engines to understand how it works
* How Stuff Works article on how a Gas Turbine Engine works
* Influence of the Jet Engine on the Aerospace Industry
* An Overview of Military Jet Engine History (Rand Corp. 24 pgs, PDF)
* Interactive jet engine simulator for learning
**কেপেল** দ্বীপটি সিঙ্গাপুরের বুকিত মেরায় হার্বারফ্রন্টের সীমানায় অবস্থিত একটি ছোট বেসরকারী দ্বীপ। এই দ্বীপটি মূলত সমতল, সিঙ্গাপুরের প্রধান দ্বীপ ও সেন্টোসা দ্বীপের মাঝামাঝি কেপেল বে-এর উত্তর অংশে অবস্থিত। 

কেপেল দ্বীপ সিঙ্গাপুরের প্রধান দ্বীপের সাথে ২৫০ মিটার দীর্ঘ তারের কেপেল বে ব্রিজ দ্বারা সংযুক্ত, যা ২০০৮ সালে চালু হয়েছিল। কেপেল বে ব্রিজ দ্বীপে বিদ্যুৎ, জল এবং অন্যান্য পরিষেবার জন্য লাইন বহন করে।

ইতিহাস
------

কেপেল হারবারের উন্নয়নের কারণে ১৯ শতকের মাঝামাঝি সময়ে দ্বীপটি সমৃদ্ধ হয়েছিল।  কেপেল দ্বীপ ২০০০ সাল অবধি কেপেল শিপইয়ার্ড দ্বারা শিপ বিল্ডিং এবং শিপ মেরামত কার্যক্রমের জন্য ব্যবহৃত হত।

দ্বীপটি পূর্বে পুলাউ হান্টু (ভৌতিক দ্বীপ) নামে পরিচিত ছিল। ১৯৮৩ সালে দ্বীপটির মালিকানাধীন সংস্থাটির নাম কেপেল দ্বীপে পরিবর্তন করেছিল। পূর্বের নামটি কারও পক্ষে অসম্মত বলে মনে করা হয়েছিল, এবং পুলাউ হান্টু নামে সিঙ্গাপুরে অন্য দ্বীপ থাকায়; সরকার এটি পরিবর্তনের অনুমতি দিয়েছে। 

এই দ্বীপটি ২০০৮ সালে একটি জলজ বিলাসবহুল উন্নয়নের চেষ্টার অংশ ছিল এবং এরপরে এটি কেপেল বে সেতু নির্মাণের মাধ্যমে মূল ভূখণ্ডের সাথে যুক্ত হয়েছিল।

বর্তমানে, কেপেল দ্বীপে উচ্চ-মানের রেস্তোঁরা এবং ইয়টগুলির জন্য একটি মেরিনা রয়েছে ।

তথ্যসূত্র
---------

1. 1 2  "Pulau Hantu gives up its ghost"। The Straits Times। ৩১ আগস্ট ১৯৮৩। সংগ্রহের তারিখ ১৩ আগস্ট ২০১৪।
2. ↑  "Pulau Keppel"। *nlb.gov.sg*। Singapore Infopedia। সংগ্রহের তারিখ ১৩ আগস্ট ২০১৪।
3. ↑  "Keppel Bay Bridge - Fact Sheet" (pdf)। *kepcorp.it*। Keppel Corporation। সংগ্রহের তারিখ ১৩ আগস্ট ২০১৪।
4. 1 2  "History of Keppel Bay"। *marinakeppelbay.com*। ১৪ আগস্ট ২০১৪ তারিখে মূল থেকে আর্কাইভ করা। সংগ্রহের তারিখ ১৩ আগস্ট ২০১৪।
5. ↑  Teo, Joyce (২২ নভেম্বর ২০০৬)। "Keppel to build more waterfront homes"। The Straits Times।
**ফ্যান্টম থ্রেড** ২০১৭ সালে মুক্তিপ্রাপ্ত আমেরিকান ঐতিহাসিক নাট্য চলচ্চিত্র। পল টমাস অ্যান্ডারসন ছবিটি পরিচালনা করেছেন। ছবির শ্রেষ্ঠাংশে রয়েছেন ড্যানিয়েল ডে লুইস এবং ভিকি ক্রিয়েপস। ১৯৫০ এর দশকের লন্ডনে এর প্রেক্ষাপট গড়ে ওঠেছে। লুইস এখানে একজন পোশাকনির্মাতার চরিত্রে অভিনয় করেছেন। ক্রিয়েপস এখানে একজন পরিবেশিকা বা ওয়েট্রেসের চরিত্রে অভিনয় করেছেন, যাকে পোশাকনির্মাতা মডেল হিসেবে বাছাই করেন।  এটি পল টমাস অ্যান্ডারসনের প্রথম চলচ্চিত্র, যার সম্পূর্ণ দৃশ্যায়ন যুক্তরাষ্ট্রের বাইরে হয়েছিল। ২০১৭ সালের জানুয়ারি মাসে ইংল্যান্ডের লাইথে শহরে প্রধান আলোকচিত্রায়ন শুরু হয়। ডে লুইস এবং অ্যান্ডারসনের এটাই ছিল দ্বিতীয় যৌথ কাজ (প্রথমটি হলো ২০০৭ সালে মুক্তিপ্রাপ্ত দেয়ার উইল বি ব্লাড)। সুরকার জনি গ্রিনউড ও অ্যান্ডারসন এ নিয়ে পাঁচটি ছবিতে একত্রে কাজ করলেন।

২০১৭ সালের ১১ ডিসেম্বর নিউ ইয়র্কে ছবিটি প্রথম মুক্তি পায়। ২০১৭ সালের ২৫ ডিসেম্বর সমগ্র যুক্তরাষ্ট্রব্যাপী চলচ্চিত্রটি মুক্তি দেওয়া হয়। অভিনয়, চিত্রনাট্য, আবহসংগীত, পোশাকসজ্জা ও প্রযোজনার জন্য ছবিটি ব্যাপক সুনাম অর্জন করে। ন্যাশনাল বোর্ড অব রিভিউ একে বছরের সেরা দশটি ছবির একটি অভিহিত করে।

৯০তম একাডেমি পুরস্কার অনুষ্ঠানে সেরা চলচ্চিত্র, সেরা অভিনেতা, সেরা পার্শ্ব অভিনেত্রী (ম্যানভিল), সেরা আবহসংগীত সহ বিভিন্ন ক্যাটাগরিতে মনোনীত হলেও শেষাবধি শুধু সেরা পোশাক বিন্যাস বিভাগেই অস্কার লাভ করে। বাফটা পুরস্কার অনুষ্ঠানে চারটি বিভাগে মনোনীত হলেও এখানেও একই বিভাগে ছবিটি পুরস্কার পায়। গোল্ডেন গ্লোব পুরস্কারের জন্য ছবিটি দুইটি শাখায় মনোনয়ন লাভ করে।

কাহিনীসংক্ষেপ
-------------

১৯৫৪ সাল। লন্ডনে ফ্যাশন ডিজাইনার রেনল্ড উডকক অভিজাতদের জন্য কাপড় তৈরি করেন। তিনি কর্তৃত্বপরায়ণ ও কাজ নিয়ে মোহাবিষ্ট একজন মানুষ। তার বোন সিরিল ফ্যাশন-বাড়ির যাবতীয় কার্যক্রম পরিচালনা করেন। কুসংস্কারী রেনল্ডসকে তার মার মৃত্যু তাড়া করে বেড়ায়। যে কাপড়গুলো তিনি তৈরি করেন, সেগুলোর কিনারায় অনেক সময় তিনি গোপন সংকেত বুনে দেন।

বিশিষ্ট ক্রেতা কাউন্টেস হেনরিয়েটা হার্ডিংয়ের জন্য নতুন একটি গাউন নকশা করার পর রেনল্ডস পল্লিএলাকায় বেড়াতে গিয়ে একটি হোটেলে ভোজন করে। সেখানে তার সঙ্গে আলমা এলসন নামে একজন বিদেশি খাদ্য পরিবেশিকার দেখা হয়। অতঃপর আলমা তাকে নৈশভোজের নিমন্ত্রণ জানায়। তাদের পরিচয় প্রগাঢ় হয়ে ওঠে এবং আলমা রেনল্ডের মডেল ও প্রেমিকায় পরিণত হন। শুরুতে সিরিল আলমাকে বিশ্বাস না করলেও একসময় সে আলমার প্রত্যয়ী মানসিকতার সমাদর করতে শেখে।

তথ্যসূত্র
---------

1. 1 2 3  "Film releases"। *Variety Insight*। Variety Media। ডিসেম্বর ২৩, ২০১৭ তারিখে মূল থেকে আর্কাইভ করা। সংগ্রহের তারিখ ডিসেম্বর ২৩, ২০১৭।
2. ↑  "*Phantom Thread* (15)"। British Board of Film Classification। নভেম্বর ৩০, ২০১৭। সংগ্রহের তারিখ ডিসেম্বর ২, ২০১৭।
3. ↑  "Phantom Thread (2017)"। British Film Institute। সংগ্রহের তারিখ ডিসেম্বর ২, ২০১৭।
4. ↑  Hooton, Christopher (মার্চ ৩১, ২০১৭)। "Paul Thomas Anderson's next film with Daniel Day-Lewis gets release date"। *The Independent*। সংগ্রহের তারিখ অক্টোবর ২৬, ২০১৭।
5. ↑  "Phantom Thread (2017)"। *Box Office Mojo*। IMDb। সংগ্রহের তারিখ সেপ্টেম্বর ২৩, ২০১৮।
6. ↑
7. ↑
8. ↑

বহিঃসংযোগ
---------

* ইন্টারনেট মুভি ডেটাবেজে *ফ্যান্টম থ্রেড*  (ইংরেজি)
* টেমপ্লেট:Rottentomatoes.com
**সন্তু লারমা** (জন্ম ১৪ ফেব্রুয়ারি ১৯৪৪) হলেন বাংলাদেশের পার্বত্য চট্টগ্রাম অঞ্চলের উপজাতীদের একাংশের নেতা। তার পুরো নাম জ্যোতিরিন্দ্র বোধিপ্রিয় লারমা, তবে সন্তু লারমা নামেই তিনি অধিক পরিচিত। তিনি বাংলাদেশের অন্যতম ক্ষুদ্র নৃ-গোষ্ঠী লারমা সম্প্রদায়ের সদস্য।

প্রারম্ভিক জীবন
---------------

সন্তু লারমার জন্ম ১৯৪৪ সালের ১৪ ফেব্রুয়ারি রাঙামাটি জেলার মহাপুরম এলাকায়। তার পিতার নাম চিত্তকিশোর চাকমা এবং মাতা সুভাষিণী দেওয়ান। তিনি অষ্টম শ্রেণী পর্যন্ত মহাপুরম জুনিয়র হাই স্কুলে পড়েন। ১৯৫৯ সালে রাঙামাটি সরকারি উচ্চবিদ্যালয় থেকে ম্যাট্রিক পাস করেন। এরপর চট্টগ্রামের স্যার আশুতোষ কলেজ থেকে আই এ এবং কুমিল্লা ভিক্টোরিয়া কলেজ থেকে বি এ পাস করেন। ১৯৬৫ সালে ঢাকা বিশ্ববিদ্যালয় থেকে বাংলায় এম এ পাস করেন।

রাজনৈতিক জীবন
-------------

১৯৬০ সালে কাপ্তাই বাঁধের পানিতে মহাপুরম এলাকা ডুবে যাওয়ায় সন্তু লারমাদের পরিবার খাগড়াছড়ির পানছড়িতে আবাস গড়ে তোলেন। এদিকে বাঁধের প্রকল্প গ্রহণের সময় প্রতিশ্রুত পুনর্বাসন ব্যবস্থা না পাওয়ায় স্থানীয় মানুষের মাঝে ক্ষোভ সৃষ্টি হয়। ১৯৬৩ সালে পার্বত্য চট্টগ্রামকে যে পূর্বে উপজাতি এলাকা ঘোষণা দেয়া হয়েছিল তা বাতিল করা হয়, স্পেশাল স্ট্যাটাস বাতিল করা হয়। এতে অসন্তোষ আরো বাড়ে। এসময় নিজেদের অধিকার আদায়ের জন্য নেতৃত্ব গড়ে তোলার প্রয়োজনীয়তা বোধ করেন সন্তু লারমা। পূর্বে গঠিত পাহাড়ি ছাত্র সমিতির কাজ জোরদার করা হয়। এদিকে ঢাকা বিশ্ববিদ্যালয়ে পড়ার সময় সন্তু লারমা বামপন্থী ছাত্র সংগঠন ছাত্র ইউনিয়নের রাজনীতিতে জড়িত হন। বিশ্ববিদ্যালয়ের পড়াশোনা শেষ করে তিনি খাগড়াছড়ি জেলার মহালছড়ি থানার একটি স্কুলে শিক্ষকতা শুরু করেন। ১৯৬৬ সালে জনগণকে রাজনৈতিকভাবে সচেতন করার জন্য 'পার্বত্য চট্টগ্রাম ওয়েলফেয়ার এসোসিয়েশন' গঠনে তিনি ভূমিকা রাখেন।

পার্বত্য চট্টগ্রাম জনসংহতি সমিতি ও গেরিলা জীবন
----------------------------------------------

১৯৭২ সালে গঠিত পার্বত্য চট্টগ্রাম জনসংহতি সমিতির প্রতিষ্ঠাতা সদস্য ছিলেন সন্তু লারমা। তার ভাই মানবেন্দ্র নারায়ণ লারমা ছিলেন এর সাধারণ সম্পাদক। নিয়মতান্ত্রিকভাবে দাবী আদায় সম্ভব হবে না মনে করে ১৯৭৩ সালে তারা সংগঠনের সামরিক শাখা শান্তিবাহিনী গঠন করেন এবং সশস্ত্র সংগ্রাম করার সিদ্ধান্ত নেন। ১৯৭৫ সালে সন্তু লারমা আত্মগোপনে যান। সেই বছরের ২৬ অক্টোবর তিনি গ্রেপ্তার হন। ১৯৮০ সালে ছাড়া পান। ১৯৮১-তে একবার গ্রেপ্তার হয়ে মুক্ত হওয়ার পর আবার তিনি আত্মগোপন করেন। এদিকে এসময় সংগঠনের মধ্যে অভ্যন্তরীণ কোন্দল সৃষ্টি হয়। প্রাথমিকভাবে সমঝোতা হলেও ১৯৮২ সালে অপর গ্রুপের আক্রমণে নিহত হন মানবেন্দ্র লারমা ও আরো আটজন। সন্তু লারমা দল পুনর্গঠনের কাজ শুরু করেন। তিনি ভারপ্রাপ্ত সভাপতি নির্বাচিত হন। অন্য দলটি পিছু হটতে থাকে, ১৯৮৫ সালের মে মাসে তারা আত্মসমর্পণ করে। সে বছর অনুষ্ঠিত সংগঠনের জাতীয় সম্মেলনে কেন্দ্রীয় কমিটি গঠিত হয়, যার সভাপতি নির্বাচিত হন সন্তু লারমা। সম্মেলনে সিদ্ধান্ত নেয়া হয় সংগ্রামের পাশাপাশি সরকারের সাথে সংলাপের প্রক্রিয়া অব্যাহত রাখা হবে।

সমঝোতা ও শান্তিচুক্তি
---------------------

সরকারের সাথে বিভিন্ন সময় মোট ২৬টি বৈঠক অনুষ্ঠিত হয়। অবশেষে উভয় পক্ষ কিছুটা নমনীয় হলে ১৯৯৭ সালের ২ ডিসেম্বর পার্বত্য চট্টগ্রাম শান্তি চুক্তি স্বাক্ষরিত হয়।

তথ্যসূত্র
---------



1. ↑  "চুক্তির ২১ বছর পরও ভূমিসহ মৌলিক সমস্যাগুলোর কোনোটিরই সমাধান হয়নি: সন্তু লারমা"। *The Daily Star Bangla*। ২০১৮-১১-৩০। সংগ্রহের তারিখ ২০১৯-০৩-২৪।

1. দৈনিক প্রথম আলোর সম্পাদক মতিউর রহমান গৃহীত সন্তু লারমার সাক্ষাৎকার - প্রথম আলো ঈদসংখ্যা অক্টোবর ২০০৫-এ প্রকাশিত।
***দ্য সিলভার চেয়ার*** ১৯৫৩ খ্রিস্টাব্দে জিওফ্রি ব্লিস প্রকাশিত সি. এস. লিউইস রচিত একটি শিশুতোষ কল্প-উপন্যাস। এটি দ্য ক্রনিকলস্ অব নার্নিয়ার (১৯৫০-৫৬) সাতটি উপন্যাসের মধ্যে প্রকাশিত চতুর্থ উপন্যাস। অন্যসব উপন্যাসগুলোর মত এটিরও অলঙ্করণ করেছেন পউলিন বেইনিস, যা পরবর্তী সংস্করণগুলোতেও ব্যবহৃত হয়েছে।

উপন্যাসটির গল্প শুরু হয় নার্নিয়ায় *দ্য ভয়েজ অব দ্য ডন ট্রেডারের ঘটনাবলীর কয়েক দশক এবং ইংল্যান্ডের সময়ের এক বছর পর। রাজা দশম ক্যাস্পিয়ান এখন বৃদ্ধ এবং তার সন্তান ও সিংহাসনের একমাত্র উত্তরসূরী রাজকুমার রিলিয়ান নিখোঁজ। আসলান ইংল্যান্ডের ইউস্টাচ স্ক্রাব ও তার সহপাঠী জিল পুলকে নার্নিয়ায় পাঠায় রিলিয়ানকে খুঁজে বের করার জন্য। ইংল্যান্ডে ইউস্টাচ আর জিল একটি অত্যন্ত বাজে বোর্ডিং স্কুলে পড়ালেখা করতো।*

লিউইসন*দ্য সিলভার চেয়ার* উপন্যাসটি নিকোলাস হার্ডিকে উৎসর্গ করেছিলেন। তিনি লিউইসের সাথে ইংকলিঙসের সদস্য কলিন হার্ডির পুত্র।

যুক্তরাষ্ট্রে উপন্যাসটির মার্কিন সংস্করণটির প্রকাশক ছিল ম্যাকমিলান ইউএস।

 
বিবিসি ১৯৯০ সালে *দ্য সিলভার চেয়ার* উপন্যাস অবলম্বনে ছয় পর্বের একটি ধারাবাহিক নির্মাণ করেছিল।

তথ্যসূত্র
---------

1. 1 2 3  
"Bibliography: The Silver Chair". ISFDB. Retrieved 8 December 2012.
2. ↑  "Scholastic Catalog – Book Information"। সংগ্রহের তারিখ ২৩ জুন ২০১৪। [*স্থায়ীভাবে অকার্যকর সংযোগ*]
3. 1 2 3  
"The silver chair" (first edition). Library of Congress Catalog Record.  

"The silver chair" (first US edition). LCC record. Retrieved 2012-12-08.
4. ↑  Nicholls, Peter (২০১৬)। "Lewis, C S"। *The Encyclopedia of Science Fiction* (3rd সংস্করণ)। New York: St Martin's Griffin।
**তিন তলোয়ার** পাকিস্তানের সিন্ধু প্রদেশের করাচি শহরের ক্লিফটনে অবস্থিত একটি স্থাপনা বা স্তম্ভ। স্থাপনায় মার্বেল পাথরে নির্মিত তিনটি তলোয়ারে উর্দু ভাষায় *ইমান, ইত্তেহাদ, নিজাম* (ঐক্য, বিশ্বাস, শৃঙ্খলা) শব্দত্রয় খচিত আছে, যা পাকিস্তানের রাষ্ট্রীয় মূলনীতি হিসেবে স্বীকৃত এবং কায়েদে আজম মোহাম্মদ আলী জিন্নাহর মূলমন্ত্র হিসেবে খ্যাত। পাকিস্তানের প্রাক্তন রাষ্ট্রপতি ও প্রধানমন্ত্রী জুলফিকার আলী ভুট্টো ১৯৭৩ খ্রিষ্টাব্দে এই স্থাপনার জন্য অর্থ বরাদ্দ করেন এবং জোরথ্রুস্ট স্থপতি মিনু মিস্ত্রি এর নকশা ও নির্মাণ করেন।

প্রেক্ষাপট
----------

জুলফিকার আলী ভুট্টো ১৯৭৩ সালে পাকিস্তান পিপলস পার্টির নির্বাচনী প্রতীক বা তলোয়ারকে চিত্রিত করার জন্য সৌন্দর্য পরিকল্পনার অংশ হিসেবে এই সৌধটি নির্মাণের অনুমোদন করেছিলেন। প্রাথমিক পরিকল্পনা অনুযায়ী তলোয়ার তিনটিকে পাকিস্তান পিপলস পার্টির নির্বাচনী রঙে (লাল, সবুজ ও কালো) রঙিন করার কথা ছিল। কিন্তু পরবর্তীতে এই পরিকল্পনায় পরিবর্তন এনে স্থাপনাটিকে সাদা রঙের মার্বেল পাথরে নির্মাণ করা হয়।

জুলফিকার আলী ভুট্টোর আমলে নির্মিত ও স্থপতি মিনু মিস্ত্রি কর্তৃক নকশাকৃত স্থাপনার তিনটি তলোয়ার পাকিস্তানের স্থপতি কায়দে আজম মোহাম্মদ আলী জিন্নাহর তিনটি শক্তির স্তম্ভকে নির্দেশ করে: *ইমান, ইত্তেহাদ ও নিজাম* (*একতা, বিশ্বাস ও শৃঙ্খলা*)। সরকারের অসীম মেয়াদের ঠিকাদারী সংস্থা মেসার্স মুঘল কর্পোরেশন স্থাপনার নির্মাণ কাজ সম্পন্ন করে, যার সত্ত্বাধিকারী ছিলেন হাজি ইলিয়াস হাসান বালতিস্তানি। এই সংস্থাটি ইতোপূর্বে ল্যাপ্রাস হাসপাতাল এবং আরও অন্যান্য সরকারি ভবন নির্মাণ করেছিল। হাজি ইলিয়াস হাসান বালতিস্তানি হাবিব গ্রুপের মালিক মুহাম্মদ আলী হাবিবের বন্ধু ছিলেন। পাকিস্তান ও বালতিস্তানি সম্প্রদায়ের মধ্যে তিনি সে সময়কার অন্যতম ধনী ও জনপ্রিয় ব্যক্তি ছিলেন।

বর্তমান অবস্থা
--------------

তিন তলোয়ার স্থাপনা বর্তমানে রাস্তার মাঝখানে একটি ছোট সড়কদ্বীপের ওপর দণ্ডায়মান। এই সড়কদ্বীপের অবশিষ্টাংশ রাস্তার মাঝে একটি বড় গোলচত্ত্বর, যা চার্টার্ড অ্যাকাউন্ট্যান্টস সরণী, বাথ আইল্যান্ড রোড এবং প্রধান সড়ক খায়বানে ইকবাল রোডের যান চলাচল নিয়ন্ত্রণ করে। স্থাপনার মূল গোলচত্ত্বরটি ট্রাফিক সংকেত দ্বারা প্রতিস্থাপিত হওয়ায় অবশিষ্টি গোলাকার সড়কদ্বীপটি প্রায়শই যানজট সৃষ্টি করে। ২০০৮ খ্রিষ্টাব্দে তিন তলোয়ার স্থাপনাটি পরিষ্কার পরিচ্ছন্ন ও সংস্কার কাজ করার সাথে সড়ক দ্বীপের আকার হ্রাস করা হয়। স্তম্ভটি শহরের ব্যাপক পরিদৃশ্যমান অঞ্চলে হওয়া সত্ত্বেও ধারাবাহিকভাবে এতে বিজ্ঞাপনী পোস্টার, রাজনৈতিক ব্যানার, প্রচারপত্র ইত্যাদি সাঁটানো হয়, যা এর সৌন্দর্য বিনষ্ট করে।

তথ্যসূত্র
---------

1. 1 2  "Smokers' Corner: The swords of Karachi"। Dawn। ২৪ জানুয়ারি ২০১৬। সংগ্রহের তারিখ ১ ডিসেম্বর ২০১৭।
2. ↑  "Teen Talwal - The New Protest Spot"। *Dawn Newspaper*। সংগ্রহের তারিখ ২৬ সেপ্টেম্বর ২০১৮।
**সন্তোষজনক ঝুঁকিগ্রহণ মাত্রা** বলতে কোনও সংস্থা তার লক্ষ্য অর্জনের জন্য কোন ধরনের ঝুঁকি কোন্‌ মাত্রায় গ্রহণ করতে প্রস্তুত (যে মাত্রার পরে ঝুঁকি হ্রাসের জন্য পদক্ষেপ গ্রহণ প্রয়োজনীয় মনে করা হয়), তাকে বোঝায়। এই ব্যাপারটি নবীকরণের সম্ভাব্য লাভ ও পরিবর্তনের ফলে অনিবার্যভাবে যে হুমকিগুলির সম্মুখীন হতে হয়, এই দুইয়ের মধ্যে এক ধরনের ভারসাম্য নির্দেশ করে। আইএসও ৩১০০০ ঝুঁকি ব্যবস্থাপনা আদর্শতে সন্তোষজনক ঝুঁকিগ্রহণ মাত্রার এইরূপ একটি সংজ্ঞা প্রদান করা হয়েছে। এই ধারণাটি ঝুঁকি ও ঝুঁকি ব্যবস্থাপনায় একটি সংস্থার গৃহীত দৃষ্টিভঙ্গিকে দিকনির্দেশনা প্রদান করে। ব্যবসায়িক খাতভেদে, একই খাতে সংস্থাভেদে, একই সংস্থার ভেতরে বিভাগভেদে, এমনকি একই প্রকল্পে সময়ভেদে সন্তোষজনক ঝুঁকিগ্রহণ মাত্রা ভিন্ন ভিন্ন হতে পারে।

স্তরসমূহ
--------

সাধারণত কোনও সংস্থার পরিচালক পর্ষদ সেটির সন্তোষজনক ঝুঁকিগ্রহণ মাত্রাটি স্থির করার দায়িত্বে থাকে। যেমন যুক্তরাজ্যের আর্থিক প্রতিবেদন পরিষদ বলে যে "পরিচালক পর্ষদ কোনও ব্যবসা প্রতিষ্ঠান যে তাৎপর্যপূর্ণ ঝুঁকিগুলি গ্রহণ করতে ইচ্ছুক, সেগুলির প্রকৃতি ও পরিধি নির্ধারণ করে।" গৃহীত কাজের প্রকৃতি ও উদ্দীষ্ট লক্ষ্যগুলির উপর ঝুঁকির যথাযথ মাত্রা বা স্তর নির্ভর করে। যেমন যেসব কাজে জনগণের নিরাপত্তা অত্যন্ত গুরুত্বপূর্ণ (যেমন একটি পারমাণবিক শক্তিকেন্দ্র), সেগুলিতে সন্তোষজনক ঝুঁকিগ্রহণ মাত্রা সাধারণত নিম্ন হয়ে থাকে। অন্যদিকে একটি নবীকারক প্রকল্পতে (যেমন কোনও নবীকারক কম্পিউটার প্রোগ্রামের প্রাথমিক বিকাশ) এটি অত্যন্ত উচ্চমাত্রায় থাকতে পারে এবং স্বল্প মেয়াদে বিফলতা দীর্ঘ মেয়াদে সফলতার দ্বার উন্মোচন করতে পারে, এ ব্যাপারটি গ্রহণ করে নেওয়া হয়।

আরও দেখুন
---------

* ব্যবসায় উদ্যোগ ঝুঁকি ব্যবস্থাপনা
* ঝুঁকি বিশ্লেষণ

তথ্যসূত্র
---------

1. ↑  "Guidance on Board Effectiveness" (পিডিএফ)। FEC। সংগ্রহের তারিখ ২ জুলাই ২০১৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
এই নিবন্ধটি বই সম্পর্কে। সম্পর্কিত ঘটনা জন্য মসজিদ আল-হারাম অবরোধ দেখুন।

***দ্য সিজ অফ মক্কা*** ১৯৭৯ সালে মক্কার মসজিদ আল-হারাম অবরোধ সম্পর্কে ওয়াল স্ট্রিট জার্নালের সংবাদদাতা ইয়ারোস্লাভ ত্রোফিমোভার লিখিত ২০০৭ সালের একটি বই।

১৯৭৯ সালের ২০ নভেম্বর সৌদি প্রচারক জুহাইমান আল-ওতাইবির নেতৃত্বে শত শত ইসলামিক মৌলবাদী ইসলামের পবিত্রতম স্থান মক্কার মসজিদ আল-হারাম আক্রমণ করে। অনুপ্রবেশকারীদের মধ্যে মুসলিম বিশ্বের সমস্ত পুরুষ এবং মুষ্টিমেয় কয়েকজন আমেরিকান ধর্মান্তরিত ব্যক্তি অন্তর্ভুক্ত ছিল। হাজার হাজার মুসল্লি প্রাঙ্গণের ভিতরে আটকা পড়েছিল। মসজিদটির জন্য যুদ্ধ দুই সপ্তাহ ধরে স্থায়ী হয়েছিল, যার ফলে শত শত লোক মারা যায় এবং সৌদি ন্যাশনাল গার্ড ও ফরাসি বিশেষ বাহিনীর হস্তক্ষেপের পরেই অবরোধটি শেষ হয়।

ইয়ারোস্লাভ ত্রোফিমোভের বইটি এই অবরোধের প্রথম বিস্তারিত বিবরণ সরবরাহ করে। বইটি জুহাইমান আল-ওতাইবির প্রাক্তন সন্ত্রাসী সমর্থক সহ জীবিত অংশগ্রহণকারী, প্রত্যক্ষদর্শীদের সাক্ষাৎকার এবং সেইসাথে শত শত মার্কিন, ব্রিটিশ এবং ফরাসি সরকারের নথির উপর ভিত্তি করে রচনা করা হয়েছে।

তথ্যসূত্র
---------

1. ↑
2. ↑
3. ↑
4. ↑
5. ↑

বহিঃসংযোগ
---------

* দ্য সিজ অফ মক্কা *প্রকাশকদের সাপ্তাহিক পর্যালোচনা*
* দ্য সিজ অফ মক্কা ওয়েবসাইট
* জেরুজালেম পোস্টে দ্য সিজ অফ মক্কা বইয়ের পর্যালোচনা
**সুরজিৎ চট্টোপাধ্যায়** (ইংরেজি: Surajit Chattopadhyay, উচ্চারণ:*Surajit Caţţōpādhyāy.*) জনপ্রিয় বাংলা ব্যান্ডের একজন গায়ক, গান লেখক এবং যন্ত্রবিদ; সর্বোপরি তিনি ভূমি ব্যান্ডের মুখ্য গায়ক। এছাড়াও তার নিজের একক ব্যান্ড আছে যা *সুরজিৎ ও বন্ধুরার* নামে পরিচিতি লাভ করেছে। তিনি রেডিও মিরচি মিউজিক আওয়ার্ড ২০১২ এর সেরা গায়ক হিসাবে নির্বাচিত হন এবং ২০১৩ সালে তার আলবাম *ফকিরা* সেরা আলবাম হিসাবে নির্বাচিত হয়। তিনি কয়েকটি বাংলা চলচ্চিত্রে সঙ্গীত পরিচালনাও করেন, সেগুলি হলো ইচ্ছে, মুক্তধারা , হাঁদা ও ভোঁদা।

প্রথম জীবন
----------

সুরজিৎ চট্টোপাধ্যায় বীরভূম জেলার রামপুরহাটে জন্ম গ্রহণ করেন। সেখানেই বিদ্যালয়ের প্রাথমিক পাঠ শেষ করে কলকাতার জুলিয়ান ডে স্কুলে ভর্তি হন। সাত বছর বিয়োস থেকে তবলা বাজানো শেখা শুরু করেন এবং এলাহাবাদ বিশ্ববিদ্যালয় থেকে সাম্মানিক সহ স্নাতক হন। তিনি তুহিন চ্যাটার্জির কাছে গিটার বাজানো শেখেন এবং পরে অমিত দত্তের কাছ থেকে আরো ভালো ভাবে গীটারের টুকিটাকি শেখেন। তিনি মহাবিদ্যালয়ে পড়তে তার প্রথম ব্যান্ডের দল, "গ্রাসরুট" (Grassroot) প্রতিষ্ঠা করেন, সেটিও অনেক সম্মান ও কলেজে নানা প্রতিযোগিতায় আওয়ার্ড পায়।

ভূমি
----

১৯৯৯ সালে সুরজিৎ চট্টোপাধ্যায় তার বন্ধু সৌমিত্র রায়কে সঙ্গে নিয়ে ভূমি ব্যান্ড প্রতিষ্ঠা করেন। ভূমির ২৪ জুলাই ১৯৯৯ প্রথমবার জ্ঞান মঞ্চ অডিটোরিয়াম, কলকাতায় মঞ্চে অনুষ্ঠান করে। ভূমির গানের কথা গুলো অত্যন্ত সহজ সরল ভাবে ছন্দময় আবহে শহর থেকে গ্রামের সকল মানুষের কাছে পৌঁছে যায়। ভূমি মোট ১২ টি আলবাম রিলিজ করেছে।

সুরজিৎ ও বন্ধুরা
----------------

সুরজিৎ চট্টোপাধ্যায় ২০১২ সালে কলকাতায় কয়েকজন যন্ত্র বাদককে সঙ্গে নিয়ে তার নিজেস্ব একক ব্যান্ড সুরজিৎ ও বন্ধুরা প্রতিষ্ঠা করেন। তিনি রেডিও মিরচি মিউজিক আওয়ার্ড ২০১২ এর সেরা গায়ক হিসাবে নির্বাচিত হন এবং ২০১৩ সালে তার আলবাম ফকিরা সেরা আলবাম হিসাবে নির্বাচিত হয়। এই ব্যান্ড ফোক কানেকশন ও ২০১৬ সালে আমার পরান যাহা চায় নামে দুটি আলবাম রিলিজ করে।

তথ্যসূত্র
---------

1. ↑  "Bhoomi Music of Earth – Team"। ১৭ আগস্ট ২০১৪ তারিখে মূল থেকে আর্কাইভ করা। সংগ্রহের তারিখ ২৮ মার্চ ২০১৯।
**সুরজিৎ ভাল্লা** একজন ভারতীয় অর্থনীতিবিদ ও লেখক তিনি বর্তমানে আন্তর্জাতিক মুদ্রা তহবিলের (আইএমএফ) ভারতের নির্বাহী পরিচালক। তিনি প্রধানমন্ত্রীর নবগঠিত অর্থনৈতিক উপদেষ্টা এবং কাউন্সিলের সদস্য ছিলেন, যেখান থেকে তিনি ২০১৮ সালের ডিসেম্বরে পদত্যাগ করেছিলেন।

ভাল্লা ১৯৬৯ সালে পারডিউ বিশ্ববিদ্যালয় থেকে বৈদ্যুতিক প্রকৌশল বিভাগে বিএস ডিগ্রি অর্জন করেন এবং প্রোগ্রামিং বিশ্লেষক হিসাবে ফেয়ারচাইল্ড সেমিকন্ডাক্টরে এক বছর চাকরি করেন।  ১৯৭০ সালে তিনি প্রিন্সটন বিশ্ববিদ্যালয়ের যোগদান করেন এবং ১৯৭২ সালে তিনি প্রশাসনে স্নাতক ডিগ্রি লাভ করেন। ভাল্লা ১৯৭৬ সালে প্রিন্সটন বিশ্ববিদ্যালয় থেকে অর্থনীতিতে ডক্টরাল পিএইচডি ডিগ্রি অর্জন করেন, তিনি সেই সময় কয়েক বছর ব্রুকিংস ইনস্টিটিউশনে স্বেচ্ছাসেবক হিসেবে কাজ করেছিলেন। তিনি প্রায় এক বছর ধরে আরএএনডি কর্পোরেশনে পোস্ট-ডক্টরাল গবেষণায় নিয়োজিত ছিলেন। ১৯৭৮ এবং ১৯৯২-এর মধ্যে, তিনি একাধিক স্প্যানের জন্য বিশ্ব ব্যাংকে চিফ ইনভেস্টমেন্ট অফিসার এবং সিনিয়র ইকোনমিস্ট হিসাবে কাজ করেছিলেন। ১৯৯২ থেকে ১৯৯৪ সাল পর্যন্ত তিনি ডয়চে ব্যাংকের ডিরেক্টর পদে যোগদানের আগে গোল্ডম্যান স্যাক্‌সের ভাইস প্রেসিডেন্ট হিসাবে দায়িত্ব পালন করেন, যেখানে তিনি ১৯৯৬ সাল পর্যন্ত অব্যাহত ছিলেন।

তিনি বেশ কয়েকটি বই রচনা করেছেন, একটি পোর্টফোলিও পরিচালনা পরিষেবার মালিক, এবং মূলধন অ্যাকাউন্টে রূপান্তরিতকরণের জন্য রিজার্ভ ব্যাংক অফ ইন্ডিয়া কর্তৃক প্রতিষ্ঠিত দুটি কমিটির সদস্য ছিলেন।  ভাল্লা ১৯৯৯ সাল থেকে জাতীয় ফলিত অর্থনৈতিক গবেষণা কাউন্সিলের পরিচালনা পর্ষদেও রয়েছেন।

তথ্যসূত্র
---------

1. ↑  Mishra, Richa (অক্টোবর ১৭, ২০১৮)। "'The problem is in the financing of CAD'"। The Hindu Business Line।
2. ↑  "Narendra Modi govt's tenure best years of Indian economy: EAC-PM member Surjit Bhalla"। Moneycontrol। অক্টোবর ২৩, ২০১৮।
3. ↑  "Economist Surjit Bhalla resigns from PM's economic advisory council"। The Times of India। ডিসেম্বর ১১, ২০১৮।
4. ↑  "Surjit Bhalla quits as member of PM's Economic Advisory Council"। Indian Express। ডিসেম্বর ১২, ২০১৮।
5. ↑  Bhalla, Surjit। "Long resume of Surjit Bhalla" (পিডিএফ)।
6. ↑  "Surjit Bhala's Books"। *Amazon*।
7. ↑  Krishnan, Aarti (ডিসেম্বর ১৭, ২০১৭)। "Education as a game-changer"। The Hindu Business Line।
8. ↑  "Sebi slaps fine on PMS owned by Surjit Bhalla"। The Economic Times। ডিসেম্বর ২১, ২০১৭।
9. ↑  "Press Release: Committee on Capital Account Convertibility"। Reserve Bank of India। ২৮ ফেব্রুয়ারি ১৯৯৭। সংগ্রহের তারিখ ১৫ মে ২০১৫।
10. ↑  "Committee to set out Roadmap towards Fuller Capital Account Convertibility"। Reserve Bank of India। ২০ মার্চ ২০০৬। সংগ্রহের তারিখ ১৫ মে ২০১৫।
11. ↑  "Part Time Members"। *eacpm.gov.in*। EAC-PM। ৬ ডিসেম্বর ২০১৯ তারিখে মূল থেকে আর্কাইভ করা। সংগ্রহের তারিখ ২২ ডিসেম্বর ২০১৯।

বহিঃসংযোগ
---------

* সরকারী ওয়েবসাইট
**রাশিয়া-হন্ডুরাস সম্পর্ক**, রাশিয়া এবং হন্ডুরাসের মাঝে বিদ্যমান দ্বিপাক্ষিক সম্পর্ককে নির্দেশ করে। ১৯৯০ সালের ৩০ সেপ্টেম্বর এই দুই দেশের মধ্যে আনুষ্ঠানিকভাবে কূটনৈতিক সম্পর্ক স্থাপিত হয়।

রাশিয়ার রাজধানী মস্কোতে, হন্ডুরাসের একটি স্থায়ী দূতাবাস রয়েছে। কিন্তু হন্ডুরাসে রাশিয়ার কোন দূতাবাস নেই। নিকারাগুয়ার রাজধানী মানাগুয়াতে অবস্থিত রুশ দূতাবাসের নিকট হন্ডুরাস সম্পর্কিত কূটনৈতিক এবং অন্যান্য কার্যক্রমের দায়িত্ব ন্যস্ত রয়েছে এবং এই দুতাবসের মাধ্যমেই রাশিয়া এবং হন্ডুরাসের মধ্যে কূটনৈতিক সম্পর্ক রক্ষা হয়। অবশ্য নিকারাগুয়াতে অবস্থিত এই রুশ দূতাবাসটি একই সাথে এল সালভাদরের জন্যেও কার্যকরী।

রাশিয়া এবং হন্ডুরাস উভয় দেশই আন্তর্জাতিক মুদ্রা তহবিল এবং জাতিসংঘের সদস্য।

দ্বিপাক্ষিক সম্পর্ক
-------------------

১৯৯০ সালের ৩০ সেপ্টেম্বর দেশ দুটির মধ্যে কূটনৈতিক সম্পর্ক স্থাপিত হয়। রাশিয়া পূর্বে অখণ্ড সোভিয়েত ইউনিয়নের অংশ ছিল। কিন্তু ১৯৯১ সালের ২৬ ডিসেম্বর সোভিয়েত ইউনিয়ন বিলুপ্ত হয়ে যায়। সোভিয়েত ইউনিয়ন বিলুপ্ত হয়ে রাশিয়াসহ মোট ১৫ টি পৃথক এবং স্বাধীন রাষ্ট্র গঠিত হয়। তবে রাশিয়াকে সোভিয়েত ইউনিয়নের উত্তরাধিকার রাষ্ট্র হিসেবে বিবেচনা করা হত। ১৯৯২ সালের ৩ জানুয়ারি হন্ডুরাস রাশিয়াকে স্বীকৃতি দেয় এবং দেশটি, রাশিয়াকে সোভিয়েত ইউনিয়নের উত্তরাধিকার হিসেবেই স্বীকৃতি প্রদান করে। পরবর্তীতে ১৯৯৩ সালে এই দুই দেশ রাষ্ট্রদূত নিয়োগ দেয়। এক্ষেত্রে হন্ডুরাস সরাসরি রাশিয়াতে তাদের দূত নিয়োগ দিলেও, রাশিয়া হন্ডুরাস, নিকারাগুয়া এবং এল সালভাদর এর জন্য একজন দূতাবাস নিয়োগ দেয় এবং নিকারাগুয়াতে দূতাবাস চালু করে। তবে হন্ডুরাসে রাশিয়ার একজন অনারারি কনসাল নিয়োগ দেয়া হয়েছিল। বৃহৎ উদ্যোক্তা ফ্রেডি আন্তোনিও নাসের সেলমান ছিলেন সেই অনারারি কনসাল।

রাশিয়া এবং হন্ডুরাস এই দুই দেশই আন্তঃসংসদীয় সম্পর্ককে সমর্থন করে। ১৯৮৮ সালে মস্কোর একটি সংসদীয় প্রতিনিধিদল হন্ডুরাসে রাষ্ট্রীয় সফরে যায় এবং সেই সফরে দলটি হন্ডুরাসের পার্লামেন্ট, *ন্যাশনাল কংগ্রেস অব হন্ডুরাস* পরিদর্শন করেন। এর পাশাপাশি রাশিয়ার প্রতিনিধি দলের সাথে হন্ডুরাসের সংসদীয় প্রতিনিধিদলের বৈঠক হয়। পরবর্তীতে ১৯৯১ সালে, আবার মস্কোর সংসদীয় প্রতিনিধিদল হন্ডুরাস সফরে যায়।

বর্তমানে রাশিয়া এবং হন্ডুরাসে মধ্যকার সম্পর্ক অত্যন্ত আন্তরিক। উভয় দেশই বিভিন্ন আন্তর্জাতিক বিষয়ে পরস্পরকে সমর্থন প্রদান করে। ২০০৯ সালে হন্ডুরাসে এক অভ্যুত্থান হয়। সেই অভ্যুত্থানে হন্ডুরাসের তৎকালীন প্রধানমন্ত্রী জেলায়া ক্ষমতাচ্যুত হন। রাশিয়া এর তীব্র নিন্দা জানায় এবং সেটিকে গন্ততান্ত্রিক ধারার চূড়ান্ত লঙ্ঘন হিসেবে আখ্যায়িত করে।

তথ্যসূত্র
---------

1. ↑  "Заявление официального представителя МИД России А.А.Нестеренко относительно ситуации в Республике Гондурас" [Russian MFA Spokesman Andrei Nesterenko's Statement Regarding the Situation in the Republic of Honduras] (রুশ ভাষায়)। রাশিয়ার পররাষ্ট্র মন্ত্রণালয়। ২৯ জুন ২০০৯। ১৪ জুন ২০১১ তারিখে মূল থেকে আর্কাইভ করা। সংগ্রহের তারিখ ২৯ জুন ২০০৯।

বহিঃসংযোগ
---------

* রুশ দূতাবাস, মানাগুয়া (এল সালভাদর এবং হন্ডুরাসের জন্যেও)
কনফুসীয়, চীনা বৌদ্ধ, তাওবাদী, এবং রোম্য নীতিশাস্ত্রে, **সন্তানোচিত ধার্মিকতা** (চীনা: 孝, ফিনিন: শিয়াও*)* (লাতিন: pietas, পিএতাস্) হল একজনের পিতামাতা, গুরুজন এবং পূর্বপুরুষদের প্রতি শ্রদ্ধার একটি গুণ। কনফুসীয় "ক্লাসিক অফ ফিলিয়াল পাইটি"(সন্তানোচিত ধার্মিকতার শ্রেষ্ঠসাহিত্য), যুদ্ধরতরাষ্ট্র-ছিন-হান সময়কালের শেষের দিকে আশেপাশে রচিত বলে মনে করা হয়, এবং ঐতিহাসিকভাবে কনফুসীয় নীতি সন্তানোচিত ধার্মিকতার প্রামাণিক উৎস। এই বইটি, কনফুসিয়াস এবং তার ছাত্র সেংসির মধ্যে একটি কথিত কথোপকথন, যে কীভাবে সন্তানোচিত ধার্মিকতার নীতি ব্যবহার করে একটি ভাল সমাজ স্থাপন করা যায়। সন্তানোচিত ধার্মিকতা কনফুসীয় ভূমিকা-নীতিশাস্ত্রের কেন্দ্রবিন্দু।

আরও সাধারণ পরিভাষায়, সন্তানোচিত ধার্মিকতার অর্থ হল একজনের পিতামাতার প্রতি ভালো হওয়া; একজনের পিতামাতার যত্ন নেওয়া; শুধুমাত্র পিতামাতার প্রতি নয় বরং বাড়ির বাইরেও সদাচরণে নিয়োজিত হওয়া যাতে পিতামাতা এবং পূর্বপুরুষদের সুনাম হয়; ভালবাসা, সম্মান এবং সমর্থন দেখাতে; সৌজন্য প্রদর্শন করা; পুরুষ উত্তরাধিকারী নিশ্চিত করতে; ভাইদের মধ্যে ভ্রাতৃত্ব বজায় রাখা; নৈতিক অধার্মিকতা থেকে বিরত করা সহ একজনের পিতামাতাকে বিজ্ঞতার সাথে পরামর্শ দেওয়া; তাদের অসুস্থতা এবং মৃত্যুর জন্য দুঃখ প্রকাশ করা; এবং তাদের সমাধি দেওয়া এবং তাদের মৃত্যুর পরে ত্যাগ ও বলিদান করা।

চীনা এবং অন্যান্য পূর্ব এশীয় সংস্কৃতিতে সন্তানোচিত ধার্মিকতা একটি মূল গুণ হিসাবে বিবেচিত হয় এবং এটি অনেক গল্পের প্রধান বিষয়। এমন গল্পের অন্যতম বিখ্যাত সংকলন হল *The Twenty-four Cases of Filial Piety(সন্তানোচিত ধার্মিকতার চব্বিশটি নিদর্শন)* (চীনা: 二十四孝; ফিনিন: *আর-শি-সি-শিয়াও*). এই গল্পগুলি বর্ণনা করে যে কীভাবে শিশুরা অতীতে তাদের সন্তানোচিত ধার্মিকতার প্রথা ব্যবহার করত। যদিও চীনে সর্বদাই ধর্মীয় বিশ্বাসের বৈচিত্র্য রয়েছে, তবে তাদের প্রায় সকলের কাছেই ফিলিয়াল ধার্মিকতা প্রথা প্রচলিত ছিল; ইতিহাসবিদ হিউগ ডি.আর. বেকার, পরিবারের প্রতি শ্রদ্ধাকে প্রায় সমস্ত চীনা মানুষের কাছে সাধারণ একটি উপাদান বলে বর্ণনা করেন।

তথ্যসূত্র
---------

1. ↑  Kohn 2004, passim।
ভগবান শিব অর্জুনকে পাশুপাত অস্ত্র প্রদান করছেন
হিন্দু পৌরানিক কাহিনী অনুযায়ী **পাশুপতাস্ত্র** (IAST: Pāśupatāstra, সংস্কৃত: पाशुपतास्त्र) একটা অর্ধচন্দ্রাকৃতি বিধংসী অস্ত্র, যেটি মন, চোখ, কথা অথবা ধনুকের দ্বারা নিক্ষেপ করা যায়। এটি কালী এবং শিবের ব্যক্তিগত অস্ত্র। এটি বাংলায় **পশুপত অস্ত্র** নামেও পরিচিত। একমাত্র মহারথীরাই মহারথীদের বিরুদ্ধে ব্যবহার করেছিলেন পাশুপতাস্ত্র। কখনো কোনো নিম্ন বর্গীয় সেনা বা যোদ্ধা এই অস্ত্র হানেননি, এমন কি কোনো নিম্ন বর্গীয় সেনা বা যোদ্ধার বিরুদ্ধেও পাশুপতাস্ত্র নিক্ষেপিত হয়নি। পাশুপতাস্ত্র নিক্ষেপিত হলে সমস্তকিছু ধ্বংস করে বিপক্ষের পরাজয় অবসম্ভাবী করে। নেপালের কাঠমান্ডু-তে পশুপতিনাথ মন্দির বলে একটি শিবমন্দির আছে। পাশুপতাস্ত্র এই পশুপতিনাথের-ই অস্ত্র।

ব্যবহারের ইতিহাস
----------------

মহাভারত-এ পাশুপত অস্ত্রের প্রয়োগ দেখা যায়,অর্জুন সিন্ধুরাজ জয়দ্রথের বধ করার জন্য প্রয়োগ করেছিল। কোনো কোনো কাহিনী অনুযায়ী, রামায়ণ-এ রাম রাবনের যুদ্ধের সময় ইন্দ্রজিত ওরফে মেঘনাদ পাশুপতাস্ত্র নিক্ষপ করেন লক্ষ্মণের প্রতি। তবে বাল্মিকি-রামায়ণ-এ বিষয়ে উল্লেখ্য শ্লোকটি অনেকটা নিম্নরূপ।

स संरब्धस्तु सौमित्रिरस्त्रं वारुणमाददे ||
रौद्रं महेंद्रजिद्युद्धे व्यसृजद्युधि विष्ठितः |

স সংরব্ধস্তু সৌমিত্রিরস্ত্রং বারুণমাদেদ।।
রৌদ্রং মহেন্দ্রজিদ্যুদ্ধে ব্যসৃজদ্যুধি বিষ্ঠিতঃ।

অর্থাত, 
উত্তেজিত হয়ে সৌমিত্রী(লক্ষ্মণ) বরুণ প্রদত্ত অস্ত্র যোজনা করলেন।
যুদ্ধবিশারদ মহেন্দ্রজিত রৌদ্রং (রুদ্রদেব প্রদত্ত অস্ত্র) যোজনা করলেন।।

কূর্ম পুরাণ অনুসারে পুরুষ ও দৈত্যদের যুদ্ধের সময় নৃসিংহ অবতার পাশুপতাস্ত্র থেকে এড়িয়ে যেতে পেরেছিলেন। তারকাসুরের তিন পুত্র তারকাক্ষ, কমলাক্ষ ও বিদ্যুন্মালী, যারা এক সঙ্গে ত্রিপুরাসুর বলে পরিচিত, তাদের মহাদেব পাশুপতাস্ত্র নিক্ষেপ করে ধ্বংস করেন। তবে পাশুপত অস্ত্র ধর্মের বিরুদ্ধে নিক্ষেপিত হলে কোনরকম ক্ষতি করেনা। কারণ, এটি ধর্মের রক্ষার জন্যই ব্যবহৃত হতে পারে।

তথ্যসূত্র
---------

1. ↑  Soifer, Deborahof Narasiṁha and Vāmana: two avatars in cosmological perspective (১৯৯১)। Albany, N.Y: State University of New York Press। আইএসবিএন 0-7914-0799-3।  `|শিরোনাম=` অনুপস্থিত বা খালি (সাহায্য)p.85: K.P.1.15.70